text: সিরিয়ায় দাফন অনুষ্ঠানে বিমান হামলায় নিহত ১৬...-465791 | কালের কণ্ঠ | kalerkantho
  সিরিয়ায় দাফন অনুষ্ঠানে বিমান হামলায় নিহত ১৬
  সিরিয়ার রাজধানী দামেস্কর উত্তর-পূর্বাঞ্চলীয় শহর কোবানে এক দাফন অনুষ্ঠানে সরকারি বাহিনীর রকেট ও মর্টার হামলায় দুই নারীসহ ১৬ জন নিহত হয়েছে। আহত হয়েছে অনেকে। শনিবার শহরের একটি কবরস্থানে ওই হামলার ঘটনা ঘটে। যুক্তরাজ্যভিত্তিক মানবাধিকার সংগঠন সিরিয়ান অবজারভেটরি জানায়, কবরস্থানটি এক ব্যক্তির মৃতদেহ দাফন করার সময় বেশ কয়েকটি রকেট ও মর্টারের গোলা এসে পড়ে। কোবান শহরটি বর্তমানে বিদ্রোহীদের দখলে।
  মানবাধিকার সংগঠনটির প্রধান রামি আব্দেল রহমান জানান, হামলায় গুরুতর আহতদের মধ্যে অনেকে সেখান দীর্ঘ সময় আটকা পড়ে থাকে। তিনি প্রথমে ৯ জনের নিহত হওয়ার কথা জানান। আহতরা বেশ কয়েক ঘণ্টা আটকে থেকে মারা গেলে মৃতের সংখ্যা বাড়ে।
  ২০১৪ সালে প্রেসিডেন্ট বাশার আল আসাদের বাহিনী এবং বিদ্রোহীদের মধ্যে কোবানে অস্ত্রবিরতির একটি চুক্তি হয়। কিন্তু পরে এই চুক্তি ভেঙে পড়ে। শনিবার বিদ্রেহীদের সর্বশেষ শক্তিশালী ঘাঁটি হোমসের উয়ানে এলাকায় চালানো সরকারি বাহিনীর বিমান হামলায় তিনজন নিহত হয়েছে। সূত্র : এএফপি।